Kupfura Simbi

Kupfura simbi zvinoreva kushanda nesimbi ichirohwa nenyundo kana chimwe chinhu chinorema nechinangwa chokuti simbi iyi ive nechiumwa chiri kudikanwa nemupfuri. Vanopfura vanokwanisa kunge vari kugadzira zvinotevera: pfumo; demo; badza; mbezo; museve; muromo wegejo kana dzimwewo simbi dzinopfurwa muhushangazhi mazuva ano.

Zisimbi rinogadzikwa pasi rinoshaniswa nemupfuri paanorova simbi dzake nenyundo rinonzi nhera kana ndudzo - anvil.

Nyengo (air pipe of bellows in a forge; mouth of bellows).

Mamwe Mazwi

Chido kana chisindi zvinoreva chikamu chebhaera panosangana mweya uri kubva kumvuto nemoto uri kubvira - kuEnglish ingava ndiyo tuyere.. Vamwe vatauri vanoti nzvimbo inoshandira mupfuri (workshop) inonzi chido zvakare. Apa panoda kujekeswa kuti ndechipi chokwadi.

 Mazwi eBantu 

Kikongo vanoti fula (v. to work in metals, to forge). Mamwe mazwi: lunga (n. a smithy, forge, foundry). Mfula (n. one who forges or works metals).
Zulu inoti umfutho (bellows) kureva mvuto. Nyungwe inoti wacipala (n. blacksmith) kureva mupfuri. Sangho inoti ndau kureva mupfuri.
VaZigula vanoti kusanila (v. forge). Mamwe mazwi: masanilo (n. furnace). VaDigo vanoti sana (to forge, to make tools from metal), kupfura simbi. 
VaMambwe vanoti -konza (to forge, to shape by heating and hammering) vachireva kupfura nenyundo. 
Zigula vanoti mvuo (n. bellows of a blacksmith). Kimanyanga vanoti mufudi (n. blacksmith) kureva mupfuri.
Yao inoti kujitula (to anneal iron) kupfavisa simbi nekupisa yopereswa nguva refu. Chuabo vanoti namafula (n. blacksmith) kureva mupfuri.

Category:Hushangazhi